
Radi usklađivanja Statuta Knjižnice s odredbama Zakona o knjižnicama i knjižničnoj djelatnosti (NN 17/19, 98/19, 114/22 i 36/24) te drugim važećim zakonskim i podzakonskim propisima, a u skladu s člankom 11. Zakona o pravu na pristup informacijama (NN 25/13, 85/15 i 69/22),
Knjižnica provodi savjetovanje s javnošću prije donošenja novog Statuta.

Pozivamo zainteresiranu javnost da se upozna s nacrtom Statuta te dostavi svoje prijedloge, mišljenja i primjedbe u roku od 15 dana od dana objave poziva, odnosno u razdoblju:
od 2. studenog 2026. do 17. studenog  2026. godine.

Cilj savjetovanja je uključiti zainteresiranu javnost u postupak donošenja novog Statuta Knjižnice te omogućiti davanje prijedloga i mišljenja koja mogu pridonijeti kvalitetnijem uređenju ustrojstva, upravljanja, djelatnosti i načina rada Knjižnice, u skladu s važećim zakonskim propisima.

U privitku su dostupni:
-  Nacrt Statuta Knjižnice
-  Obrazac za sudjelovanje u savjetovanju s javnošću
Zahvaljujemo svim zainteresiranim građanima i pravnim osobama na sudjelovanju i dostavljenim prijedlozima.
